**Ársætlan fyri lærugrein**

Lærarin, sum undirvísir í lærugreinini, ger ársætlan, sum verður latin leiðslu skúlans fyri 15 sept.

|  |  |
| --- | --- |
| **Skúlaár**  | 2020 - 2021  |
| **Skúli**  | Skúlin við Streymin  |
| **Floksstig**  | 6. og 7. flokk  |
| **Lærugrein**  | Hondarbeiði  |
| **Lærari**  | Annika Zachariasen  |

|  |  |
| --- | --- |
| **Ársætlan fyri lærugrein**  | Ársætlanin er, at varðveita og menna áhuga og skapandi evnini hjá næminginum. At geva næminginum møguleika at ogna sær ymiskar tilevningar- og arbeiðshættir, so hann verður førur fyri at handfara amboð og tilfar á tryggan og fullgóðan hátt. At menna ansin fyri útsjónd, sniði soleiðis at næmingurin lærir at virðismeta týdningin á tilevnaðum lutum. At geva næminginum møguleikan at ogna sær kunnleika um fjølbroytt tilfar og møguleikar at skapa og evna burturúr hesum tilfari.  Lærugreinin umfatar allar næmingarnar í 6. og 7. flokki. Næmingarnir eru í trimum bólkum og skifta ímillum lærugreinarnar hondarbeið, smíð og heimkunnleika.  Eitt av endamálinum við lærugreinini er at næmingarnir uppliva gleðina av at skapa og at næmingarnir fáa kensluna av at teir duga at skapa.Næmingarnir skulu eisini sleppa at hugsavna seg. Í lærugreinini hevur tað týdning at næmingarnir læra at handfara amboð og tilfar, sum eru knýtt at lærugreinini.  Næmingarnir koma fyri tað mesta at brodera og um tíð er til tað, so koma teir eisini at seyma.Men eisini verður ymiskt gjørt, sum er tengt at árstíðini.   |